محمد حمزه شاعر غنائى و صحفى و ناقد فى روزاليوسف وصباح الخير و الوفد و الاهرام الرياضى من مواليد الحلميه 20 يونيه, اتوفى 18 يونيه سنة 2010. محمد حمزه اتولد يوم 20 يونيه سنة 1922 بالمنيا و بحكم شغل والده بالسكه الحديد انتقلت الاسره سوهاج و بعد اربع سنين و نص انتقلت الاسره القاهره و قبل ما يكمل السبع سنين التحق بمدرسه بمباقادن اللى بيها عادل امام بعدين التحق بالمدرسه الخديويه, عاش فى حى القلعه بعدين الحلميه و بعد حصوله على الثانويه التحق بكليه الآداب قسم الفلسفه و ما كملش الدراسه بيها الا بعدالاربعين بسبب شهرته المبكره, بدا حياته كمحرر فى روزاليوسف بعدين صحفى و سنة 1970 اصدر ديوان بالفصحى و طبع منه 3000 نسخه, بس لاقى نفسه بالعاميه و استمر مشوار نجاحه حتى وصل رصيده من الاغانى 1200 اغنيه عاطفيه و شعبيه و وطنيه اتغنى بيها عبد الحليم و نجاة و فايزه و شاديه و صباح و محمد رشدى و عفاف راضى و عماد عبد الحليم و هانى شاكر و غيرهم. قدم مع عبد الحليم كتير من الاغنيات منها "سواح, موعود, جانا الهوا, زى الهوا, اى دمعة حزن لا, نبتدى منين الحكايه, فدائى, عش الى قال, حاول تفتكرنى, مداح القمر, ماشى الطريق و غيرها.